**Județul Vrancea Se aprobă,**

**Consiliul Judeţean Preşedinte,**

**Direcția Juridică și Administrație Publică Cătălin TOMA**

**Direcția Economică**

**Direcția Arhitect Șef**

Nr.2667/8.02.2024

**REFERAT**

**privind:** aprobarea taxelor de intrare și a tarifelor pentru întocmirea studiilor istorico-arhitecturale și arheologice necesare întocmirii P.U.G-urilor și pentru descărcările de sarcină istorică, percepute de Muzeul Vrancei

Prin adresa nr. 249/26.01.2024 înregistrată la Consiliul Județean Vrancea, Muzeul Vrancei propune spre aprobarea Consiliului Județean Vrancea majorarea prețului biletului de intrare și a tarifelor pentru întocmirea studiilor istorico-arhitecturale și arheologice necesare întocmirii P.U.G-urilor și pentru descărcările de sarcină istorică, percepute de Muzeul Vrancei. Această propunere a Muzeului Vrancea a fost aprobată de Consiliul de Administrație al Muzeului Vrancei prin Hotărârea nr. 2 din 19.01.2024.

Potrivit art. 24 din din Legea nr. 311/2003 privind muzeele și colecțiile publice, preţurile şi tarifele pentru serviciile oferite de muzee şi colecţii publice sunt stabilite de conducerea acestora iar în cazul muzeelor şi al colecţiilor publice de drept public, tarifele stabilite de acestea sunt aprobate de autoritatea în a cărei subordine se află, conform dispoziţiilor legale în vigoare.

De asemenea, art. 486 alin.1 din Legea nr. 227/2015 privind Codul Fiscal, cu modificările și completările ulterioare prevede că, forul deliberativ județean poate institui taxe pentru vizitarea muzeelor, caselor memoriale, monumentelor istorice de arhitectură şi arheologice şi altele asemenea.

Autorităţile deliberative, potrivit art. 487 din Legea nr. 227/2015 privind Codul Fiscal, pot acorda reduceri sau scutiri de la plata taxelor instituite conform art. 486, următoarelor persoane fizice sau juridice:

**a)**veteranii de război, văduvele de război şi văduvele nerecăsătorite ale veteranilor de război;

**b)**persoanele fizice prevăzute la art. 1 din Decretul-lege nr. [118/1990](https://idrept.ro/00125217.htm), republicat, cu modificările şi completările ulterioare;

**c)**instituţiile sau unităţile care funcţionează sub coordonarea Ministerului Educaţiei şi Cercetării Ştiinţifice sau a Ministerului Tineretului şi Sportului, cu excepţia incintelor folosite pentru activităţi economice;

**d)**fundaţiile înfiinţate prin testament, constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;

**e)**organizaţiile care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte persoane aflate în dificultate, în condiţiile legii.

La baza propunerii de acordare de reduceri și gratuități, Muzeul Vrancei a ținut cont și de dispozițiile art.21 alin.3 și 4 din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, dispozițiile art. 83 alin.19 din Legea nr. 198/2023 a învățământului preuniversitar și de dispozițiile art. 128 alin.6 din Legea nr. 199/2023 a învățământului superior prin care au fost stabilite reducerii și gratuități pentru persoane cu handicap, elevi și studenți.

Având în vedere cele arătate mai sus, propunem inițierea și supunerea spre aprobarea forului deliberativ, proiectul de hotărâre privind aprobarea taxelor de intrare și a tarifelor pentru întocmirea studiilor istorico- arhitecturale și arheologice necesare întocmirii PUG-urilor și pentru descărcările de sarcină istorică, percepute de Muzeul Vrancei.

**Director executiv, Director executiv, Arhitect Șef,**

**Rogozeanu Veronica Diță Dumitru Oana- Elena Pavel**